P6_TA(2005)0229

Nemzetközi Delfinvédelemi Program *

Az Európai Parlament jogalkotási állásfoglalása a Nemzetközi Delfinvédelmi Programról szóló megállapodás Európai Közösség által történő megkötéséről szóló tanácsi határozatra irányuló javaslatról (COM(2004)0764 – C6-0245/2004 – 2004/0268(CNS))

(Konzultációs eljárás)

Az Európai Parlament,

- tekintettel a tanácsi határozatra irányuló javaslatra (COM(2004)0764) [1],

- tekintettel az EK-Szerződés 37. cikkére, valamint 300. cikke (2) bekezdésének első albekezdésére,

- tekintettel az EK-Szerződés 300. cikke (3) bekezdésének első albekezdésére, amelynek megfelelően a Tanács konzultált a Parlamenttel (C6–0245/2004),

- tekintettel eljárási szabályzata 51. cikkére és 83. cikkének (7) bekezdésére,

- tekintettel a Halászati Bizottság jelentésére (A6–0157/2005);

1. jóváhagyja a tanácsi határozatra irányuló javaslatot annak módosított formájában, és jóváhagyja a megállapodás megkötését,

2. utasítja elnökét, hogy továbbítsa álláspontját a Tanácsnak, a Bizottságnak, valamint a tagállamok kormányainak és parlamentjeinek.

Módosítás 1

(1a) preambulumbekezdés (új)

(1a) A 2003. május 19-i 882/2003/EK tanácsi rendelet [2] létrehozott egy rendszert a tonhalak nyomon követésére és ellenőrzésére.

Módosítás 2

(4) preambulumbekezdés

(4) A tonhalfélék és delfinek Csendes-óceán keleti részén történő védelméről szóló 35. kormányközi ülés 1998. februárjában elfogadta a Nemzetközi Delfinvédelmi Programról szóló megállapodást.

(4) A tonhalfélék és delfinek Csendes-óceán keleti részén történő védelméről szóló 35. kormányközi ülés 1998. február 7-én elfogadta a Nemzetközi Delfinvédelmi Programról szóló megállapodást; a megállapodást 1998. május 21-én írták alá Washingtonban, és 1999. február 15-én lépett hatályba.

Módosítás 3

(4a) preambulumbekezdés (új)

(4a) Jelenleg 15 fél részese a megállapodásnak: Bolívia, Kolumbia, Costa Rica, Ecuador, Salvador, Spanyolország, Guatemala, Honduras, Mexikó, Nicaragua, Panama, Peru, az Egyesült Államok, Vanuatu és Venezuela.

Módosítás 4

(5a) preambulumbekezdés (új)

(5a) Az Európai Unió elismeri a Nemzetközi Delfinvédelmi Programról szóló megállapodás (AIDCP) jelentőségét a fenntartható halászat biztosítása terén, valamint az e megállapodásban foglalt minősítési eljárás jelentőségét, amely az egyéb fajok – így különösen a delfinek – ökológiai védelmét garantálja.

Módosítás 5

(7) preambulumbekezdés (új)

(7) A Közösség az erre vonatkozó tanácsi határozat szerint írta alá a megállapodást.

(7) A Közösség aláírta az AIDCP-t, megjelölve, hogy az 1999. június 7-i 1999/386/EK tanácsi határozat [3] értelmében ideiglenesen kell alkalmazni egészen addig, amíg le nem zárulnak az Amerika-közi Trópusi Tonhalbizottsághoz (IATTC) való hivatalos csatlakozáshoz szükséges eljárások.

Módosítás 6

(9) preambulumbekezdés

(9) A Közösség a megállapodás ideiglenes alkalmazása mellett döntött [4] az IATTC-hez való csatlakozásához szükséges eljárások befejezéséig

Módosítás 7

(9a) preambulumbekezdés (új)

(9a) A (7) preambulumbekezdésben foglaltak értelmében az AIDCP-ben meghatározott "delfin veszélyeztetése nélkül fogott tonhal" minősítés jelenleg a Közösség által elismert egyetlen minősítés.

Módosítás 8

(13a) preambulumbekezdés (új)

(13a) Az AIDCP-ben található információk segíthetik a fogyasztókat a megállapodás hatálya alá eső területekről származó tonhal vásárlásában.

Módosítás 9

(13b) preambulumbekezdés (új)

(13b) Az 882/2003/EK rendelet tartalmazza a "delfin veszélyeztetésével fogott tonhal" és a "delfin veszélyeztetése nélkül fogott tonhal" definícióját, és rendelkezik többek között a két tonhaltípus megkülönböztetéséről és azonosításáról.

Módosítás 10

1a. cikk (új)

1a. cikk

A Tanács meghozza azon intézkedéseket, amelyek lehetővé teszik a megállapodás hatálya alá tartozó területeken folytatott tonhalhalászat ellenőrzését és nyomon követését szolgáló eljárások folyamatos frissítését a 882/2003/EK rendelet hatálybalépését követően.

Módosítás 11

1b. cikk (új)

1b. cikk

Kizárólag a 882/2003/EK rendelet 3. cikkében foglalt, a "delfin veszélyeztetése nélkül fogott tonhal" definíciójának megfelelő tonhalat lehet a "delfin veszélyeztetése nélkül fogott tonhal" címkével ellátni.

Módosítás 12

1c. cikk (új)

1c. cikk

A Közösség intézkedéseket hoz az AIDCP-ökocímkézéssel kapcsolatban az európai fogyasztók megfelelő tájékoztatási szintjének elérése és fenntartása érdekében.

[1] A Hivatalos Lapban még nem tették közzé.

[2] HL L 127., 2003.5.23., 1. o.

[3] HL L 147., 1999.6.12., 23. o.

[4] HL L 147., 1999.6.12., 23. o.

--------------------------------------------------